Príloha č.3
                                                               k delimitačnému protokolu medzi MŠ SR a MDPT SR     

Zmluva
o bezodplatnom prevode správy hnuteľného majetku štátu uzatvorená v zmysle zákona 
NR SR č. 278/1993 Z. z. o správe majetku štátu v znení neskorších predpisov
medzi:

___________________________________________________________________________

SR – Ministerstvom školstva Slovenskej republiky
         v zastúpení : Martinom Froncom  – ministrom
         Stromová ul. č. l, 813 30  Bratislava
          IČO: 164381
         (ďalej len „odovzdávajúci“)

a 

SR – Ministerstvom  dopravy, pôšt a telekomunikácií 
        v zastúpení: Pavlom Prokopovičom  - ministrom
         Nám. slobody 6, 810 05  Bratislava 15
         IČO: 30416094
         (ďalej len „preberajúci“)

Čl. I

	Odovzdávajúci touto zmluvou odovzdáva a preberajúci preberá do svojej správy hnuteľný majetok štátu – špecifikovaný v prílohe č. l – inventárny súpis ( vrátane 11 kusov investičných kariet predmetného hnuteľného majetku štátu ), ktorý  tvorí neoddeliteľnú súčasť tejto zmluvy. 

Čl. II

1)	Prevod správy hnuteľného majetku štátu uvedeného v Čl. I  tejto zmluvy sa prevádza na  preberajúceho ku dňu l. 4. 2003. Hnuteľný majetok štátu sa prevádza do správy preberajúceho bezodplatne v zmysle ustanovenia § 9 zákona NR SR č. 278/1993 Z. z. o správe majetku štátu v znení neskorších predpisov. 
2)	Obstarávacia cena hnuteľného majetku uvedeného v článku l tejto zmluvy je        
396 767,70 Sk 
(slovom tristodevädesiatšesťtisíc sedemstošesťdesiatsedem slovenských  korún  a sedemdesiat halierov)

3)	Preberajúci prehlasuje, že  pozná stav hnuteľného majetku štátu uvedeného v Čl. I tejto zmluvy a  preberá ho v stave v akom je ku dňu prevodu.

Čl. III

Dôvodom prevodu správy hnuteľného majetku štátu uvedenom v Čl. I tejto zmluvy je, uznesenie vlády Slovenskej republiky č. 1287 zo dňa 4. decembra 2002 B. 4. 

Čl. IV

	Preberajúci je oprávnený a povinný majetok štátu uvedený v Čl. I tejto zmluvy užívať len na plnenie úloh v rámci predmetu svojej činnosti alebo v súvislosti s ním. Povinný je najmä udržiavať ho v riadnom stave, využívať všetky právne prostriedky na jeho ochranu, dbať aby nedošlo k jeho poškodeniu, strate, zneužitiu alebo zmenšeniu ako aj viesť o majetku evidenciu. 

Čl. V

1)	Zmluvné strany prehlasujú, že nezamlčali pred sebou žiadne skutočnosti, ktoré by bránili prevodu správy hnuteľného majetku štátu. Zmluvu si pred jej podpísaním prečítali a obsahu porozumeli a autentičnosť zmluvy potvrdzujú svojím podpisom.

2)	Zmluva nadobúda platnosť dňom podpisu oboch zmluvných strán. Je vyhotovená v šiestich prvopisoch, pričom každá strana obdrží tri prvopisy. 

3)	Zmluva tvorí neoddeliteľnú súčasť delimitačného protokolu na základe uznesenia vlády SR č. 1287 zo dňa 4. decembra 2002 B. 4. 

Bratislava február 2003

Ministerstvo školstva SR                              Ministerstvo dopravy, pôšt a telekomunikácií SR                                                
      Martin Fronc	                                                                   Pavol Prokopovič
           minister                                                                                      minister